Asunto oli tyylikäs, kaunis, siisti ja hiljainen ja vastasi hyvin sivuston antamaa kuvausta. Sijainti oli hyvä, tosin lähimmille metroasemille oli noin kilometrin matka. Bussilla pääsi lähemmäs. Sisäänkirjautuminen sujui mutkattomasti ja saimme viipyä hieman pidempään lähtöpäivänä, sillä uusia vieraita ei ollut tulossa saman tien. Asunnon sisäänkäynti on talon sivussa, joten voi olla hieman hankala löytää. Ainoa hankaluus majoituksen aikana liittyi valoihin, jotka syttyivät ja sammuivat itsekseen ja osa jäi päälle siten, ettemme saaneet niitä sammutettua lähtiessämme.